Vapputoivomus
Nouse päivä pohjanmailla
 alta idänpilven,
 nouse, loista valoisana
 alta sorronkilven!
 Taisteluhun joukot nosta
 aatteen eteen jalon;
 kärsimykset köyhäin kosta
 edistyksen valoin!

 Uskallusta uutta anna
 luonnon uudistuissa,
 innostusta rintoin kanna
 orjaks’ sorretuissa!
 Lipun uljaan punaloisto
 hurmatkoon näin mielet,
 että sortuis joka roisto –
 valtain pihtipielet!

 Nouse päivä, uusiaika
 saapukohon kerta,
 ettei yhä kullantaika
 imis’ köyhän verta!
 Ettei tietämättömänä
 sortuis’ monen suku; –
 että aina ylvähänä
 kasvaisi sen luku!

O[tto]. T[iuppa].

Lähde: Kevään kosto 3. 1910. T. S. Osuusk. Raivaaja r.l., Lahti.

Otto Tiuppa
Runot
Kevään kosto
1910